5.12.2022.
LV
Eiropas Savienības Oficiālais Vēstnesis
C 463/5
Tiesas (otrā palāta) 2022. gada 13. oktobra spriedums (Centrale Raad van Beroep (Nīderlande) lūgums sniegt prejudiciālu nolēmumu) – Raad van bestuur van de Sociale verzekeringsbank/Y, X/Raad van bestuur van de Sociale verzekeringsbank (Lieta C-713/20) (1) (Lūgums sniegt prejudiciālu nolēmumu – Migrējošu darba ņēmēju sociālais nodrošinājums – Regula (EK) Nr. 883/2004 – 11. panta 3. punkta a) un e) apakšpunkts – Persona, kas dzīvo vienā dalībvalstī un veic darbību nodarbinātas personas statusā citā dalībvalstī – Tikai ar vienu pagaidu darba aģentūru noslēgts (-i) darba līgums(-i) – Pagaidu darba aģentūras darba norīkojumi – Starplaiki – Starplaikos starp pagaidu darba aģentūras darba norīkojumiem piemērojamo tiesību aktu noteikšana – Darba attiecību pārtraukšana) (2022/C 463/05) Tiesvedības valoda – nīderlandiešu Iesniedzējtiesa Centrale Raad van Beroep
Pamatlietas puses Prasītāji: Raad van bestuur van de Sociale verzekeringsbank, Y Atbildētājas: X, Raad van bestuur van de Sociale verzekeringsbank
Rezolutīvā daļa Eiropas Parlamenta un Padomes Regulas (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu 11. panta 3. punkta a) un e) apakšpunkts ir jāinterpretē tādējādi, ka: personai, kas dzīvo vienā dalībvalstī un ar citā dalībvalstī reģistrētas pagaidu darba aģentūras starpniecību veic tās darba norīkojumus šīs citas dalībvalsts teritorijā, starplaikos starp minētajiem darba norīkojumiem ir piemērojami tās dalībvalsts tiesību akti, kurā tā dzīvo, jo saskaņā ar līgumu ar pagaidu darba aģentūru darba attiecības šajos starplaikos ir pārtrauktas.
(1)
OV C 128, 12.4.2021.
Tiesas (septītā palāta) 2022. gada 13. oktobra spriedums (Administrativen sad Veliko Tarnovo (Bulgārija) lūgums sniegt prejudiciālu nolēmumu) – MC/Direktor na Direktsia “Obzhalvane i danachno-osiguritelna praktika” Veliko Tarnovo pri Tsentralno upravlenie na Natsionalnata agentsia za prihodite (Lieta C-1/21) (1) (Lūgums sniegt prejudiciālu nolēmumu – Pievienotās vērtības nodoklis (PVN) – Direktīva 2006/112/EK – 273. pants – Pasākumi, kuru mērķis ir nodrošināt pareizu PVN iekasēšanu – LESD 325. panta 1. punkts – Pienākums cīnīties pret nelikumīgām darbībām, kas apdraud Eiropas Savienības finanšu intereses – Nodokļa maksātājas juridiskas personas PVN parādi – Valsts tiesiskais regulējums, kurā paredzēta juridiskas personas vadītāja, kas nav nodokļa maksātājs, solidāra atbildība – Vadītāja ļaunticīgi veikta atsavināšana – Juridiskās personas mantas noplicināšana, kas izraisa maksātnespēju – PVN summas, kas juridiskajai personai jāmaksā paredzētajā termiņā, nemaksāšana – Nokavējuma procenti – Samērīgums) (2022/C 463/06) Tiesvedības valoda – bulgāru Iesniedzējtiesa Administrativen sad Veliko Tarnovo